**Tanulmányi és vizsgaszabályzat**

1. **Aktív-analitikus módszerspecifikus pszichoterapeuta képzés**

Az Aktív-analitikus Pszichoterapeuták Egyesületének szervezésében zajlik. A képzés 5 félévből áll. A képzés Aktív-analitikus szemléletű tanácsadó, szakdiplomára ráépülve Aktív-analitikus terapeuta végzettséget ad illetve (tanulmányi rendben meghatározott feltételek teljesítése esetén) szakpszichoterapeuta szakvizsgára jelentkezéshez tanúsítvány állítható ki.

1. **Felvétel és beiratkozás**

A képzésre a honlapról ([www.aktiv-analizis.hu](http://www.aktiv-analizis.hu)) letölthető jelentkezési lap beadásával lehet jelentkezni. Személyesen leadható: Aktív-analitikus Pszichoterapeuták Egyesületénél, 1124 Budapest, Lejtő út 24.**,** vagy interneten az akape2014@gmail.com email címen.

A jelentkezéshez mellékelni kell:

* Egyetemi oklevél fénymásolatát vagy egyetemi képzésben való részvétel igazolását.
* Igazolást sajátélményű pszichoterápiás képzettségről (vagy ennek megkezdéséről). A képzés befejezéséig 150 óra egyéni és/vagy csoport pszichoterápiás sajátélményű gyakorlat teljesítését igazolni kell.
* Szakmai önéletrajz. Ennek hiányában motivációs levél.

Azokat a jelentkezőket, akiknek jelentkezése megfelel a követelményeknek, az Egyesület levélben értesíti. A beiratkozási költség 10.000 Ft, mely az Egyesület folyószámlájára **CIB BANK: 10701180-47352807-51100005** történő átutalással az első képzési nap előtt egy héttel kell megfizetni. Az az összeg képezi a teljes képzési idő alatt az adminisztratív költségeket, kivéve a végzésről kiállított tanúsítványt.

1. **A képzés tandíjköteles**

A tandíj összegét a Tanulmányi Bizottság határozza meg. Jelenleg 9000Ft/alkalom. A záróvizsga díja 10.000 Ft, mely összeget a záróvizsga előtt 10 nappal az Egyesület folyószámlájára **CIB BANK: 10701180-47352807-51100005** történő átutalással kell teljesíteni. Vizsgára jelentkezni csak ezt követően lehet.

1. **Tanterv, vizsgarend, a félév teljesítése**

A képzésbe felvett hallgatók számára az Egyesület a képzés megkezdését 2 héttel megelőzően kiküldi az első félév tantervét, a félév teljesítésének feltételeit és a vonatkozó határidőket. A későbbi félévek megkezdése előtt az Egyesület hasonló módon, a tárgyévet megelőzően legkésőbb 2 héttel megküldi a következő félév tanrendjét.

1. **A képzés követelményei**

A képzés során elméleti és gyakorlati követelményeknek kell megfelelni.

* 1. Elméleti képzés
* Az elméleti tantárgyak tematikáját a hallgatók a félév megkezdését megelőzően 2 héttel megkapják.
* Az elméleti órák látogatása kötelező. Igazolható hiányzás, az elméleti óraszám 10%-a. Ennél több hiányzás esetén az elméleti félévet meg kell ismételni.
* Elméleti képzés havonta egyszer három órába történik. A hallgatóknak az előre megadott szakirodalomból és az ehhez tartozó szépirodalomból fel kell készülniük és minimum egy alkalommal a hallgatóság előtt, felkészítő oktató segítségével előadást kell tartani. Székhelye: Aktív-analitikus Pszichoterapeuták Egyesületének Központja. 1124 Budapest, Lejtő út 24. Esetleges változtatásokról a hallgatók a kiküldött értesítőkből kapnak tájékoztatást.

 5.2. Gyakorlati képzés

* A képzési standardban megadott önismereti sajátélmény és szupervízió teljesítése.
* A hallgató a képzési idő alatt egyéni tempójában végezheti, de a záróvizsgára az erről szóló igazolást be kell mutatnia.
1. **Félév halasztása**
* Félév halasztás történhet: 10%-ot meghaladó hiányzás, hallgató kérésére.
* Mivel az Egyesület nem indít kereszt félévben képzéseket, így egyszeri alkalommal, 3 képzési napot nem meghaladó hiányzás esetén az elmaradt képzési anyag pótlására az egyesület oktatója felzárkóztató órák keretében segít az elmaradás bepótlásában.
* Felzárkóztató óra díja megegyezik a képzési díjjal.
1. **Vizsgakövetelmények**
* A félévek teljesítésének követelménye, hogy a hallgató minden félévben minimum egy elméleti előadást tartson.
* Záró vizsga írásos és szóbeli számonkérésből áll.

 7.1. Záróvizsgára való jelentkezés

* + 1. Záróvizsgára jelentkezhet aki:
* Sikeresen teljesítette a féléveket.
* Hiányzása nem haladta meg a kötelező órák 10%-át vagy azt felzárkóztatás során pótolta.
* Nincs tandíj tartozása az Egyesület felé.
* Az egyesület számlájára **CIB BANK: 10701180-47352807-51100005 befizette** a 10.000Ft vizsgadíjat befizette.
	1. Záróvizsgára jelentkezni az utolsó előadáson lehet a vizsgáztatók által megadott két időpontra.
	2. Záróvizsga időpontot lemondani, s egyben új vizsgaidőpontot egyeztetni legkésőbb a választott időpont előtt három nappal lehet, a vizsgabizottsággal való egyeztetés alapján.
	3. Elégtelenül teljesített vizsgákra vonatkozó szabályozások:

7.4.1. Nem teljesített félévi kötelezettség esetén egy alkalommal van lehetőség pótolni, amennyiben ez nem történik meg a félév megismétlésének kötelezettségét vonja maga után.

7.4.2. Sikertelen záróvizsga esetén egyszeri ismétlésre van lehetőség. Ez újból vizsgadíj köteles.

1. **Záróvizsga**
	1. Záróvizsga követelmények
* Záróvizsgára egyénileg kell jelentkezni. Záróvizsgára csak az öt szemeszter lezárása és az utolsó félév teljesítése után kerülhet sor.
* Tandíj tartozása a hallgatónak nem lehet.
* Igazolás a szükséges, Tanulmányi rendben előírt sajátélményű és szupervíziós pszichoterápiás képzésről.
* A gyakorlati vizsga tárgyát képező esettanulmány leadása.

8.2. Záróvizsga rendszere

A záróvizsga két részből áll: 1/elméleti és 2/ a szakdolgozat megvédésén alapuló komplex záróvizsgából.

8.2.1. Az Egyesület Tanulmányi Bizottsága által összeállított tételeiből egy tétel

 kidolgozása és ismertetése.

8.2.1. Szakdolgozat megvédésén alapuló komplex záróvizsga: Az esettanulmánynak

tartalmaznia kell a klienssel (családdal), klienssel való találkozás (szcéna), az exploráció és probléma-megismerés (anamnézis), a vizsgálati terv, a diagnózisalkotás és az intervenciós illetve pszichoterápiás terv, valamint a megkezdett, esetleg végigvitt terápiás/segítő folyamat ismertetését. A szakdolgozatnak tartalmaznia kell továbbá az esettel (tevékenységgel) összefüggő szakirodalmi háttér feldolgozásán alapuló elméleti ismertetést, amely a terápiára/segítő kapcsolatra és az esetre/helyzetre vonatkozó szakmai, elméleti álláspontokat, véleményeket mutatja be ezek tükrében. A szakdolgozat modszerspecifikus elméleti keretbe helyezve diszkutálja az elemzett tevékenységet.

* 1. A szakdolgozatot az Egyesület Tanulmányi elnöke által felkért bíráló írásban minősíti, melyet a vizsga napján a hallgató is megkap.
	2. A záróvizsga három tagú vizsgabizottság előtt szóban zajlik.
	3. Záróvizsgán kapható minősítések: kiválóan megfelelt, megfelelt, nem felet meg.